คลังวิงวอนแบงก์ลดดอก อุ้มเอสเอ็มอี
คลังวอนแบงก์ลด ดอกเบี้ยเงินกู้เอสเอ็มอีช่วยขับเคลื่อนเศรษฐกิจ
29 ต.ค. 2565

คลังวอนแบงก์ลด ดอกเบี้ยเงินกู้เอสเอ็มอีช่วยขับเคลื่อนเศรษฐกิจ
นายสมชัย สัจจพงษ์ ปลัดกระทรวงการคลัง เปิดเผยว่า กระทรวงการคลังอยากให้ธนาคารพาณิชย์พิจารณา ลดดอกเบี้ยเงินกู้ให้กับผู้ประกอบการ เอสเอ็มอี เพื่อที่จะเข้าถึงแหล่งเงินทุนได้มากและประหยัดขึ้น ถึงแม้ว่าธนาคารพาณิชย์จะเสียรายได้จากการปล่อยกู้ ไปบ้าง แต่ก็จะมีฐานการขยายสินเชื่อ ได้มากขึ้นรวมถึงยังเป็นผลดีในการช่วย ขับเคลื่อนเศรษฐกิจ
ทั้งนี้ ที่ผ่านมาคณะรัฐมนตรี (ครม.) ได้เห็นชอบให้บรรษัทประกันสินเชื่ออุตสาหกรรมขนาดย่อม (บสย.) ค้ำประกันสินเชื่อให้ผู้ประกอบการเอสเอ็มอี วงเงิน 1 แสนล้านบาท ซึ่งส่วนหนึ่ง บสย. จะรับความเสี่ยงร่วมด้วย ซึ่งน่าจะทำให้ธนาคารพาณิชย์ลดดอกเบี้ยให้ผู้ประกอบการ เอสเอ็มอีได้มากขึ้น
"ถึงแม้คลังจะไม่มีอำนาจสั่งการธนาคารพาณิชย์ แต่ก็อยากขอร้องให้ ลดดอกเบี้ยเงินกู้ให้เอสเอ็มอีมากขึ้น ไม่ใช่ลดดอกเบี้ยเงินกู้ให้กับผู้ประกอบการ รายใหญ่เท่านั้น ธนาคารมีสภาพคล่องเหลือจำนวนมาก ไปลงทุนในตลาดซื้อ คืนพันธบัตรของธนาคารแห่งประเทศ ไทย (ธปท.) ได้ดอกเบี้ยไม่มาก ควร นำมาปล่อยกู้ช่วยเหลือเอสเอ็มอีดีกว่า" นายสมชัย กล่าว
นายวิสุทธิ์ ศรีสุพรรณ รมช.คลัง กล่าวว่า ผู้ประกอบการเอสเอ็มอีมีจำนวนมากคิดเป็น 99% ของผู้ประกอบการทั้งหมด จึงอยากให้ธนาคารปล่อยกู้เป็นทุนหมุนเวียนและลงทุนใหม่ๆ เพิ่มมากขึ้น ซึ่งรัฐบาลก็มีมาตรการเข้าไปช่วยเหลือผู้ประกอบการเอสเอ็มอีต่อเนื่อง ทั้งการให้สินเชื่อผ่อนปรนดอกเบี้ยต่ำ การอบรมให้ความรู้ และการให้ บสย. เข้าไปช่วยค้ำประกัน ลดความเสี่ยง เพื่อให้เข้าถึงสินเชื่อจากธนาคารพาณิชย์ได้มากขึ้น